SET เช้าปิดลบ 0.34% หลัง “เฟด” ยันขึ้นดอกเบี้ย เสี่ยงทดสอบแนวรับ 1,630 จุด
SET ปิดเช้าลบ 6 จุด นักลงทุนแพนิกหลังเฟดยืนยันปรับขึ้นดอกเบี้ยเพื่อสกัดเงินเฟ้อ แนวโน้มตลาดช่วงบ่ายจับตาทดสอบแนวรับที่ 1,630 จุด แนวต้านที่ 1,643 จุด
SET ปิดเช้าลบ 6 จุด นักลงทุนแพนิกหลังเฟดยืนยันปรับขึ้นดอกเบี้ยเพื่อสกัดเงินเฟ้อ แนวโน้มตลาดช่วงบ่ายจับตาทดสอบแนวรับที่ 1,630 จุด แนวต้านที่ 1,643 จุด
18 ส.ค. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้เคลื่อนไหวในกรอบแคบ นักลงทุนเพิ่มความระมัดระวัง หลังดัชนี SET ขึ้นไปทดสอบระดับ 1,640 จุด ซึ่งอยู่บนค่าเฉลี่ย 200 วัน เป็นแนวต้านสำคัญ ประกอบกับบรรยากาศตลาดหุ้นต่างประเทศชะลอตัวหลังรายงานการประชุมธนาคารกลางสหรัฐ(เฟด) ประจำวันที่26-27 ก.ค.ยืนยันขึ้นดอกเบี้ยเพื่อสกัดเงินเฟ้อ
สำหรับภาพรวมตลาดหุ้นไทยไม่ได้เปลี่ยนแปลงหลังขึ้นมาแรง ไม่มีปัจจัยใหม่ วันนี้มีเก็งกำไรหุ้นรายตัว กลุ่มที่ปรับขึ้นไม่มาก ในระยะสั้นคาดดัชนี SET เคลื่อนไหวในกรอบ 1,630-1,650 จุด นักลงทุนต้องเพิ่มความระมัดระวังมากขึ้น แต่หากมีการปรับลงเชื่อว่าอยู่บริเวณโซน 1,610 จุด แนวโน้มตลาดช่วงบาย คาดว่าดัชนียังไม่หลุดระดับแนวรับที่ 1,630 จุด แนวต้านที่ 1,643 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BH มูลค่าการซื้อขาย 4,525.38 ล้านบาท ปิดที่ 183.50 บาท ลดลง 10.00 บาท
BANPU มูลค่าการซื้อขาย 2,335.94 ล้านบาท ปิดที่ 13.70 บาท ลดลง 0.30 บาท
BDMS มูลค่าการซื้อขาย 2,072.16 ล้านบาท ปิดที่ 26.50 บาท ลดลง  1.25 บาท
KBANK มูลค่าการซื้อขาย 1,456.87 ล้านบาท ปิดที่ 154.00 บาท ราคาไม่เปลี่ยนแปลง
PTT มูลค่าการซื้อขาย 1,207.34 ล้านบาท ปิดที่ 37.25 บาท ลดลง 0.50 บาท